-Կարծում եմ՝ ոչ: Չի ծառայի, որովհետև պատմական մեկ հնարավորություն կար դա անելու, ընդհանրապես փոխվելու: Դա ԽՍՀՄ կազմից դուրս գալու փաստն էր, Անկախությունը հռչակելու փաստն էր: Եթե մենք փոխվեինք, պիտի էդ ժամանակ փոխվեինք: Այսինքն՝ եթե նախկինում գողանում էին պետությունից, գործարանից, գողանում էին, որովհետև դա մեզ ստրկացրած մի համակարգ էր: Մենք հազիվ ազատվել էինք էդ համակարգից, ուրեմն պիտի աշխարհին ապացուցեինք, որ մենք՝ հայերս գող չենք, ավազակ չենք, թալանչի չենք, մենք ստեղծագործ ենք, մեր գլուխը կարող ենք պահել, մեր տնտեսությունը զարգացնել, մեր բանակը հզորացնել: Բայց մենք դա չարեցինք: Արեցինք ինչ-որ չափով, ի վերջո, եթե մինչև այսօր Հայաստանն ու Ղարաբաղը կարողանում են սահման պահել, ինչ-որ չափով կարողացել ենք անել, բայց, ես գտնում եմ, դա բավական չէ, որովհետև դա պատմական ժամանակաշրջան էր: Իսկ հիմա որևէ պատմական իրադարձություն չի եղել, որպեսզի ես կարողանամ 180 աստիճանով փոխել կարծիքս կառավարման համակարգի մասին: